pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“ราชทัณฑ์ เข้มมาตรการโควิด-19 ประกาศ งดเยี่ยมญาติ ทั่วประเทศ เริ่ม 5 เม.ย.64 หลังพบเจ้าหน้าที่-ผู้ต้องขังติดเชื้อที่ จ.นราธิวาส”
วันอาทิตย์ที่ 4 เมษายน 2564
“ราชทัณฑ์ เข้มมาตรการโควิด-19 ประกาศ งดเยี่ยมญาติ ทั่วประเทศ เริ่ม 5 เม.ย.64 หลังพบเจ้าหน้าที่-ผู้ต้องขังติดเชื้อที่ จ.นราธิวาส”
“ราชทัณฑ์ เข้มมาตรการโควิด-19 ประกาศ งดเยี่ยมญาติ ทั่วประเทศ เริ่ม 5 เม.ย.64 หลังพบเจ้าหน้าที่-ผู้ต้องขังติดเชื้อที่ จ.นราธิวาส”
ราชทัณฑ์ ประกาศงดเยี่ยมญาติแบบปกติทุกเรือนจํา เริ่ม 5 เม.ย. – 5 พ.ค.64 หลังพบการติดเชื้อไวรัสโควิด-19 ที่เรือนจําจังหวัดนราธิวาส
วันที่ 4 เมษายน 2564 เวลา 09.00 นาฬิกา นายอายุตม์ สินธพพันธุ์ อธิบดีกรมราชทัณฑ์ กล่าวขณะลงพื้นที่เพื่อติดตามสถานการณ์การแพร่ระบาดของเชื้อไวรัสโควิด-19 ที่เรือนจําจังหวัดนราธิวาส ว่า หลังจากพบเจ้าหน้าที่และผู้ต้องขังเรือนจําจังหวัดนราธิวาสติดเชื้อไวรัสโควิด-19 ซึ่งยังอยู่ในช่วงการเดินทางเพื่อทํากิจกรรมภายนอกร่วมกับผู้อื่น กรมราชทัณฑ์จึงได้รีบดําเนินการอย่างเร่งด่วน ด้วยการนํามาตรการป้องกันการแพร่ระบาดของโรคติดเชื้อไวรัสโควิด-19 ในเรือนจํากลับมาใช้อีกครั้ง แม้จะเพิ่งประกาศผ่อนคลายมาตรการมาได้ไม่นาน สําหรับครั้งนี้ กําหนดเริ่มตั้งแต่วันที่ 5 เมษายน จนถึงวันที่ 5 พฤษภาคม 2564 โดยมีการดําเนินการหลักๆ คือ 1.งดเยี่ยมญาติแบบปกติที่เรือนจํา 2.งดนําผู้ต้องขังออกทํางานนอกเรือนจํา 3.งดย้ายผู้ต้องขังระหว่างเรือนจํา 4.พิจารณาแนวทางอื่นแทนการนําผู้ต้องขังออกศาล 5.งดนําบุคคลภายนอกเข้าเรือนจํา 6.แยกกักโรคผู้ต้องขังเข้าใหม่โดยห้ามย้ายหรือออกจากห้องเป็นระยะเวลา 14-21 วัน และ 7.ประสานโรงพยาบาลแม่ข่ายในการเข้าตรวจหาเชื้อในผู้ต้องขังเข้าใหม่ทุกรายอย่างน้อย 2 ครั้งก่อนออกจากห้องแยกกักโรค ทั้งนี้ การดําเนินการที่ยังสามารถทําได้ คือ 1.การเยี่ยมญาติทางไกลผ่านจอภาพ (แอปพลิเคชั่นไลน์) 2.การซื้อสินค้าฝากผู้ต้องขังและการฝากเงิน โดยให้เรือนจําและทัณฑสถานทั้ง 143 แห่งทั่วประเทศถือปฏิบัติอย่างเคร่งครัด ยกเว้นมีเหตุจําเป็นซึ่งต้องได้รับการอนุมัติเป็นการเฉพาะกรณี ภายใต้วิถี New Normal คือ การเว้นระยะห่าง หมั่นล้างมือ และสวมใส่หน้ากากอนามัยหรือหน้ากากผ้าตลอดเวลา
กรณีการแพร่ระบาดของโรคติดเชื้อไวรัสโควิด-19 ที่พบในเจ้าหน้าที่และผู้ต้องขังในเรือนจําจังหวัดนราธิวาสนั้น ขณะนี้ยังอยู่ระหว่างการสอบสวนโรคเพิ่มเติม โดยเบื้องต้น ได้มีมาตรการรองรับในเรือนจําจังหวัดนราธิวาส คือ 1. BUBBLE AND SEAL คนในห้ามออก คนนอกห้ามเข้า 2. SEPARATE การแยกกักผู้สัมผัสเสี่ยงสูง ผู้ที่มีประวัติเสี่ยง และ 3. Mobile Field Hospital จัดตั้งโรงพยาบาลสนาม โดยใช้พื้นที่เรือนจําเก่า เพื่อรองรับผู้ติดเชื้ออาการไม่รุนแรง หรือไม่มีอาการให้อยู่ในการควบคุมไม่แพร่เชื้อสู่ภายนอก รวมถึงการเร่ง SWAB เพื่อตรวจหาเชื้อไวรัสโควิด-19 เชิงรุกในผู้สัมผัสใกล้ชิดที่มีความเสี่ยงสูงทุกราย
อย่างไรก็ตาม กรมราชทัณฑ์ อยากให้ประชาชน รวมถึงญาติของผู้ต้องขังทุกคนมั่นใจ ว่า กรมราชทัณฑ์จะสามารถควบคุมและรับมือกับสถานการณ์การแพร่ระบาดในครั้งนี้ได้ ภายใต้การประสานความร่วมมือกับหน่วยงานต่างๆ ที่เกี่ยวข้อง และขอให้เข้าใจถึงความจําเป็นในการประกาศใช้มาตรการอย่างเข้มข้นเพื่อป้องกันการแพร่ระบาด ซึ่งรวมถึงการประกาศงดเยี่ยมญาติแบบปกติที่อาจทําให้ประชาชนไม่ได้รับความสะดวกในครั้งนี้ด้วย
รัฐบาลไทย-ข่าวทำเนียบรัฐบาล-การประชุมตรวจติดตามความคืบหน้าการพัฒนานิคมอุตสาหกรรมอุดรธานี
วันอาทิตย์ที่ 4 เมษายน 2564
การประชุมตรวจติดตามความคืบหน้าการพัฒนานิคมอุตสาหกรรมอุดรธานี
ผู้ช่วยรัฐมนตรีฯ พร้อมคณะ ร่วมประชุมตรวจติดตามความคืบหน้าการพัฒนานิคมอุตสาหกรรมอุดรธานี
นายธีรยุทธ วินิชชัง ผู้ช่วยรัฐมนตรีประจํากระทรวงอุตสาหกรรม ร่วมประชุมติดตามความคืบหน้าการพัฒนานิคมอุตสาหกรรมอุดรธานี โดยมี นายสุพัฒนพงษ์ พันธ์มีเชาว์ รองนายกรัฐมนตรี และรัฐมนตรีว่าการกระทรวงพลังงาน เป็นประธาน พร้อมด้วย นายสมพล โนดไธสง ผู้ตรวจราชการกระทรวงอุตสาหกรรม นายใบน้อย สุวรรณชาตรี รองอธิบดีกรมส่งเสริมอุตสาหกรรม รักษาการผู้ตรวจราชการกระทรวงอุตสาหกรรม นางสาวสมจิณณ์ พิลึก ผู้ว่าการการนิคมอุตสาหกรรมแห่งประเทศไทย และคณะผู้บริหารจากหน่วยงานที่เกี่ยวข้อง เข้าร่วม ณ นิคมอุตสาหกรรมอุดรธานี จังหวัดอุดรธานี
สําหรับการพัฒนาโครงการนิคมอุตสาหกรรมอุดรธานี เป็นความร่วมมือระหว่าง การนิคมอุตสาหกรรมแห่งประเทศไทย กับ บริษัท เมืองอุตสาหกรรมอุดรธานี จํากัด ภายใต้แนวคิดการเป็นอุตสาหกรรมสีเขียวแห่งแรกของภาคตะวันออกเฉียงเหนือ โดยใช้กลยุทธ์การบริหารจัดการความยั่งยืน เน้นหลักการสร้างงาน สร้างรายได้ สร้างความเจริญเติบโตและรองรับการขยายตัวของภาคอุตสาหกรรมในภาคตะวันออกเฉียงเหนือ ซึ่งในขณะนี้การพัฒนาโครงการฯ กําลังเร่งดําเนินการในเฟสแรก ในการก่อสร้างระบบสาธารณูปโภค บนพื้นที่กว่า 1,300 ไร่ เช่น การพัฒนาถนนและองค์ประกอบถนน งานระบบระบายน้ําฝน งานระบบน้ําเสีย งานระบบประปา ของถนนสายต่างๆในพื้นที่นิคมอุตสาหกรรมอุดรธานี รวมระยะทางทั้งสิ้น 5.67 กิโลเมตร ที่ปัจจุบันก่อสร้างแล้วเสร็จ 75% ซึ่งตามแผนการกําหนดจะแล้วเสร็จในเดือนกันยายน 2564 นี้
ทั้งนี้ จุดเด่นของโครงการฯ คือทําเลที่ตั้งที่เป็นศูนย์กลางของกลุ่มลุ่มแม่น้ําโขง และแนวเส้นทาง One Belt One Road ที่เชื่อมโยงและเป็นประตูระหว่างกลุ่มประเทศ CLMV และจีนตอนใต้ เพื่อรองรับการเป็นศูนย์กลางการขนส่งสินค้าทางรางและโลจิสติกส์ในภูมิภาค และยังเป็นศูนย์การขนส่งสินค้าไปยังประเทศในกลุ่ม CLMV และจีนตอนใต้ รวมถึงการขนส่งทางรางไปยังท่าเรือแหลมฉบัง และพื้นที่เขตเศรษฐกิจพิเศษภาคตะวันออก (อีอีซี) นอกจากนี้ แผนพัฒนาโครงการในเฟส 2 จํานวน 845 ไร่ ที่มีแผนจะพัฒนาในช่วงปี 2565 – 2567 โดยอุตสาหกรรมเป้าหมายตามผังแม่บทการใช้ประโยชน์ที่ดินของนิคมฯ อาทิ อุตสาหกรรมยางพาราขั้นปลาย อุตสาหกรรมแปรรูปเกษตร อุตสาหกรรมผลิตชิ้นส่วนยานพาหนะและประกอบรถยนต์ อุตสาหกรรมผลิตวัสดุก่อสร้าง อุตสาหกรรมอิเล็กทรอนิกส์ อุตสาหกรรมเหล็กขั้นปลาย ศูนย์โลจิสติกส์ อุตสาหกรรมเหล็กขั้นปลาย และอุตสาหกรรมสนับสนุนการผลิตในพื้นที่ เป็นต้น
รัฐบาลไทย-ข่าวทำเนียบรัฐบาล-รมว.วธ.เป็นประธานในพิธีบําเพ็ญกุศล เนื่องในโอกาสวันคล้ายวันสถาปนากรมศิลปากร ครบรอบ ๑๑๐ ปี
วันพฤหัสบดีที่ 1 เมษายน 2564
รมว.วธ.เป็นประธานในพิธีบําเพ็ญกุศล เนื่องในโอกาสวันคล้ายวันสถาปนากรมศิลปากร ครบรอบ ๑๑๐ ปี
รมว.วธ.เป็นประธานในพิธีบําเพ็ญกุศล เนื่องในโอกาสวันคล้ายวันสถาปนากรมศิลปากร ครบรอบ ๑๑๐ ปี
วันที่ ๒๗ มีนาคม ๒๕๖๔ เวลา ๑๐.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรมเป็นประธานในพิธีบําเพ็ญกุศล เนื่องในโอกาสวันคล้ายวันสถาปนากรมศิลปากร ครบรอบ ๑๑๐ ปี และมอบรางวัลให้แก่ข้าราชการพลเรือนดีเด่น และผู้ปฏิบัติงานดีเด่นในสังกัดกรมศิลปากร โดยมี นายเอนก สีหามาตย์ ที่ปรึกษารัฐมนตรีว่าการกระทรวงวัฒนธรรม นายกิตติพันธ์ พานสุวรรณ รองปลัดกระทรวงวัฒนธรรม นายประทีป เพ็งตะโก อธิบดีกรมศิลปากร ผู้บริหารกระทรวงวัฒนธรรม ข้าราชการและเจ้าหน้าที่ เข้าร่วม ณ พระที่นั่งพุทไธสวรรย์ พิพิธภัณฑสถานแห่งชาติ พระนคร
รัฐบาลไทย-ข่าวทำเนียบรัฐบาล-อนุทิน ย้ำฉีดวัคซีนโควิด 19 ร่วมการป้องกันตนเอง ช่วยเปิดประเทศปลอดภัย กระตุ้นเศรษฐกิจประเทศ
วันพฤหัสบดีที่ 1 เมษายน 2564
อนุทิน ย้ําฉีดวัคซีนโควิด 19 ร่วมการป้องกันตนเอง ช่วยเปิดประเทศปลอดภัย กระตุ้นเศรษฐกิจประเทศ
รองนายกรัฐมนตรีและรัฐมนตรีว่าการกระทรวงสาธารณสุข ย้ําฉีดวัคซีนโควิด 19 ช่วยป้องกันเจ็บป่วยรุนแรงและเสียชีวิต ตั้งเป้าฉีดครอบคลุมประชากรโดยเร็ว ร่วมกับสวมหน้ากาก เว้นระยะห่าง เติมเต็มป้องกันติดเชื้อและแพร่เชื้อได้ เพื่อเปิดประเทศปลอดภัย ชูจัดงานไมซ์ช่ว
รองนายกรัฐมนตรีและรัฐมนตรีว่าการกระทรวงสาธารณสุข ย้ําฉีดวัคซีนโควิด 19 ช่วยป้องกันเจ็บป่วยรุนแรงและเสียชีวิต ตั้งเป้าฉีดครอบคลุมประชากรโดยเร็ว ร่วมกับสวมหน้ากาก เว้นระยะห่าง เติมเต็มป้องกันติดเชื้อและแพร่เชื้อได้ เพื่อเปิดประเทศปลอดภัย ชูจัดงานไมซ์ช่วยกระตุ้นเศรษฐกิจ ดึงชาวต่างชาติเข้าประเทศ
วันนี้ (1 เมษายน 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ภายหลังเป็นประธานพิธีลงนามข้อตกลงความร่วมมือ “เปิดเมืองปลอดภัย จัดงานไมซ์มั่นใจ ด้วยมาตรฐาน” ใน 10 เมืองไมซ์ ว่า รัฐบาลต้องการเปิดประเทศอย่างปลอดภัย สิ่งสําคัญคือประชากรในประเทศต้องปลอดภัย ได้รับวัคซีนโควิด 19 ครอบคลุมมากพอที่จะเกิดภูมิคุ้มกันหมู่ ซึ่งวัคซีนจะช่วยลดการเจ็บป่วยรุนแรงและเสียชีวิตได้ 100 เปอร์เซ็นต์ ส่วนการป้องกันการติดเชื้อและแพร่เชื้อป้องกันได้ร้อยละ 70 และหากยังคงมาตรการ นิวนอร์มัล ด้วยการสวมหน้ากาก ล้างมือ เว้นระยะห่าง ดูแลสุขภาพอย่างดี จะเติมเต็มทําให้ป้องกันติดเชื้อและแพร่เชื้อได้ 100 เปอร์เซ็นต์ เหมือนที่เราควบคุมการระบาดระลอกแรกจนไม่มีการแพร่เชื้อ
มานานกว่า 6 เดือน
ทั้งนี้ กระทรวงสาธารณสุขจะกระจายวัคซีนไปยังประชาชนทั่วประเทศให้เร็วที่สุดในช่วงปลายเดือนพฤษภาคมถึงต้นเดือนมิถุนายนนี้ ตั้งเป้าหมายให้ประเทศไทยเป็นประเทศแรกในอาเซียนที่ฉีดวัคซีนได้ครอบคลุมประชากรมากที่สุด เร็วที่สุด เพื่อฟื้นฟูเศรษฐกิจให้เร็วที่สุด แม้จะมีการติดเชื้อก็จะเป็นจํานวนน้อยที่ระบบสาธารณสุขรับได้ ส่วนการจัดงานไมซ์จะเป็นการจุดประกายให้เมืองไทยกลับมาสู่ภาวะปกติโดยเร็ว เนื่องจากช่วยส่งเสริมการทํางานและสร้างรายได้ ลดปัญหาการลักลอบเข้า-ออกประเทศไปทํางาน จึงลดความเสี่ยงที่จะนําเชื้อกลับเข้ามาด้วย รวมถึงการจัดงานอย่างปลอดภัยมีมาตรฐานก็จะช่วยเรียกชาวต่างประเทศเข้ามาท่องเที่ยวจัดสัมมนา ประชุม แสดงสินค้า เป็นการกระตุ้นเศรษฐกิจด้วย
“ชาวต่างชาติที่จะเข้ามาก็ต้องมั่นใจว่า ประชาชนในประเทศเราสุขภาพแข็งแรง ปลอดภัย มีระบบสาธารณสุขดูแลเขาเมื่อเจ็บป่วยได้ ซึ่งเมื่อเราฉีดวัคซีนได้ครอบคลุมมากเพียงพอก็ตั้งสมมติฐานว่าปลอดภัยได้” นายอนุทินกล่าว
นายอนุทินกล่าวว่า ส่วนการรับวัคซีนแล้วไม่ต้องกักตัวถือเป็นเป้าหมาย แต่ต้องมีการศึกษาเรื่องภูมิคุ้มกันผลตอบสนองต่อวัคซีนก่อนว่าเป็นอย่างไร ฉีดครบ 2 โดสแล้วใช้เวลานานเท่าใดภูมิคุ้มกันจึงจะสูงจนปลอดภัยต่อการติดเชื้อ ถ้าปลอดภัยก็ไม่ต้องกักตัว โดยจะเริ่มในคนไทยที่มีภารกิจเดินทางไปต่างประเทศ กลับมาไม่ต้องกักตัวส่วนชาวต่างชาติอาจต้องรอเรื่องวัคซีนพาสปอร์ตที่จะต้องตกลงกันระหว่างประเทศ
“ส่วนการส่งวัคซีนไปฉีดที่ภูเก็ต 1 แสนโดส ส่งไปแล้ว 5 หมื่นโดส จะส่งตามไปอีก 5 หมื่นโดส และส่งไปเกาะสมุย จ.สุราษฎร์ธานี 5 หมื่นโดส ถ้าผลภูมิคุ้มกันออกมาดี ก็เปิดพื้นที่ได้เร็ว และพรุ่งนี้จะนําวัคซีนไป อ.แม่สะเรียงด้วยเพื่อฉีดให้แก่ทหาร ตํารวจชายแดน เจ้าหน้าที่สาธารณสุขที่ดูแลผู้ประสบภัยตามหลักมนุษยธรรม” นายอนุทินกล่าว
********************************** 1 เมษายน 2564
*******************************************
รัฐบาลไทย-ข่าวทำเนียบรัฐบาล-ท่านผู้หญิงสิริกิติยา เจนเซน ร่วมบรรยายและแลกเปลี่ยนองค์ความรู้จากศิลปะการแสดงโขนและร่างกายศึกษา Khon: The Human Body : Embodiment, Knowledge management
วันพฤหัสบดีที่ 1 เมษายน 2564
ท่านผู้หญิงสิริกิติยา เจนเซน ร่วมบรรยายและแลกเปลี่ยนองค์ความรู้จากศิลปะการแสดงโขนและร่างกายศึกษา Khon: The Human Body : Embodiment, Knowledge management
ท่านผู้หญิงสิริกิติยา เจนเซน ร่วมบรรยายและแลกเปลี่ยนองค์ความรู้จากศิลปะการแสดงโขนและร่างกายศึกษา Khon: The Human Body : Embodiment, Knowledge management
วันที่ ๒๗ มีนาคม ๒๕๖๔ เวลา ๑๔.๐๐ น. ท่านผู้หญิงสิริกิติยา เจนเซน ร่วมบรรยายและแลกเปลี่ยนองค์ความรู้จากศิลปะการแสดงโขนและร่างกายศึกษา Khon: The Human Body : Embodiment, Knowledge management ซึ่งเป็นส่วนหนึ่งของกิจกรรมในโครงการพัฒนาองค์ความรู้จากศิลปะการแสดงโขนและร่างกายศึกษา หนึ่งในโครงการที่ได้รับการส่งเสริมจากกองทุนส่งเสริมศิลปะร่วมสมัย ประจําปีงบประมาณ พ.ศ. ๒๕๖๔ โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม นางสาวดารุณี ธรรมโพธิ์ดล ที่ปรึกษาด้านต่างประเทศกระทรวงวัฒนธรรม ผู้บริหารกระทรวงวัฒนธรรม แขกผู้มีเกียรติ และสื่อมวลชน เข้าร่วมงาน ณ หอสมุดนีลเซนเฮส์ กรุงเทพฯ
รัฐบาลไทย-ข่าวทำเนียบรัฐบาล-วธ.ร่วมกับโครงการสุขสยาม ณ ไอคอนสยาม เฉลิมพระเกียรติสมเด็จพระกนิษฐาธิราชเจ้าฯ จัดโครงการ “ด้วยรักและผูกพัน สายสัมพันธ์ จีน – ไทย ใช่อื่นไกลพี่น้องกัน”
วันพฤหัสบดีที่ 1 เมษายน 2564
วธ.ร่วมกับโครงการสุขสยาม ณ ไอคอนสยาม เฉลิมพระเกียรติสมเด็จพระกนิษฐาธิราชเจ้าฯ จัดโครงการ “ด้วยรักและผูกพัน สายสัมพันธ์ จีน – ไทย ใช่อื่นไกลพี่น้องกัน”
วธ.ร่วมกับโครงการสุขสยาม ณ ไอคอนสยาม เฉลิมพระเกียรติสมเด็จพระกนิษฐาธิราชเจ้าฯ จัดโครงการ “ด้วยรักและผูกพัน สายสัมพันธ์ จีน – ไทย ใช่อื่นไกลพี่น้องกัน”
วันที่30มีนาคม2564ที่โครงการสุขสยาม ชั้นGณ ไอคอนสยาม กรุงเทพฯ ดร.ยุพา ทวีวัฒนะกิจบวร ปลัดกระทรวงวัฒนธรรม เป็นประธานในพิธีแถลงข่าวโครงการ"ด้วยรักและผูกพัน สายสัมพันธ์ จีน–ไทย ใช่อื่นไกลพี่น้องกัน”เฉลิมพระเกียรติ สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี พร้อมด้วยนายสุวรรณชัย โลหะวัฒนกุล กรรมการผู้จัดการใหญ่โครงการสุขสยามและนายกู้ หงซิน ผู้อํานวยการศูนย์วัฒนธรรมแห่งประเทศจีน ณ กรุงเทพฯ ร่วมแถลงข่าว โดยมีผู้บริหารกระทรวงวัฒนธรรม ผู้บริหารโครงการสุขสยามและไอคอนสยาม ผู้แทนศูนย์วัฒนธรรมแห่งประเทศจีน ณ กรุงเทพฯ และผู้แทนหน่วยงานที่เกี่ยวข้อง เข้าร่วม
ดร.ยุพา ทวีวัฒนะกิจบวร ปลัดกระทรวงวัฒนธรรม กล่าวว่า กระทรวงวัฒนธรรม (วธ.) ร่วมกับโครงการสุขสยาม จัดโครงการ"ด้วยรักและผูกพัน สายสัมพันธ์ จีน–ไทย ใช่อื่นไกลพี่น้องกัน”เฉลิมพระเกียรติ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ระหว่างวันที่2-5เมษายน2564ณ เมืองสุขสยาม ชั้นGณ ไอคอนสยาม กรุงเทพฯ เพื่อเฉลิมพระเกียรติ เนื่องในโอกาสวันที่2เมษายน2564ซึ่งเป็นวันคล้ายวันพระราชสมภพสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระองค์ทรงปฏิบัติพระราชกรณียกิจเพื่อประโยชน์ของพสกนิกรชาวไทยนานัปประการและพระราชกรณียกิจด้านความสัมพันธ์กับต่างประเทศที่โดดเด่น คือ การสร้างความสัมพันธ์ระหว่างประเทศไทยและสาธารณรัฐประชาชนจีนและปีนี้ครบรอบ 46 ปี ของการสถาปนาความสัมพันธ์ทางการทูต ระหว่างประเทศไทยและสาธารณรัฐประชาชนจีน ซึ่งสอดคล้องกับนโยบายของรัฐบาล ในการเทิดทูนสถาบันชาติ ศาสนาและพระมหากษัตริย์และนโยบายของนายอิทธิพล คุณปลื้ม รัฐมนตรีว่าการกระทรวงวัฒนธรรมในการส่งเสริมและพัฒนาความสัมพันธ์ทางวัฒนธรรมกับต่างประเทศเพื่อนําความเป็นไทยสู่สากล และการต่อยอดวัฒนธรรมด้วยการนําคุณค่าของวัฒนธรรมมาสร้างสรรค์สินค้าและบริการเพื่อเพิ่มมูลค่าทางเศรษฐกิจ สร้างรายได้จากการท่องเที่ยวและบริการทางวัฒนธรรม
ปลัดกระทรวงวัฒนธรรม กล่าวอีกว่า กิจกรรมโครงการนี้ประกอบด้วยนิทรรศการเฉลิมพระเกียรติสายสัมพันธ์ไทย-จีน หมื่นลี้แห่งความสุข เนื่องในวันคล้ายวันพระราชสมภพสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี โดยมีการจัดแสดงหนังสือพระราชนิพนธ์ในการเสด็จพระราชดําเนินเยือนสาธารณรัฐประชาชนจีนด้วย เพื่อเผยแพร่องค์ความรู้เกี่ยวกับพระราชกรณียกิจด้านการสร้างความสัมพันธ์ระหว่างประเทศไทยกับสาธารณรัฐประชาชนจีน การแสดงทางศิลปวัฒนธรรม การฉายภาพยนตร์ไทย-จีนให้ชมโดยไม่เสียค่าใช้จ่าย การออกร้านหนังสือวรรณกรรมไทย-จีน การออกร้านจําหน่ายอาหารไทยและจีน ร้านอาหารอร่อย100ปี และร้านผลิตภัณฑ์ทางวัฒนธรรม รวมทั้งกิจกรรมสาธิตการประดิษฐ์งานศิลปะ ได้แก่ การทําพัด การวาดหน้ากากจีน การตัดกระดาษจีน และการทําศิลปะภาพพิมพ์
รัฐบาลไทย-ข่าวทำเนียบรัฐบาล-รองปลัดฯ ดีอีเอส ติดตามความคืบหน้า “เน็ตประชารัฐ – อาสาสมัครดิจิทัล” ในเขตพื้นที่ จ.เชียงใหม่ จ.เชียงราย
วันพฤหัสบดีที่ 1 เมษายน 2564
รองปลัดฯ ดีอีเอส ติดตามความคืบหน้า “เน็ตประชารัฐ – อาสาสมัครดิจิทัล” ในเขตพื้นที่ จ.เชียงใหม่ จ.เชียงราย
รองปลัดฯ ดีอีเอส ติดตามความคืบหน้า “เน็ตประชารัฐ – อาสาสมัครดิจิทัล” ในเขตพื้นที่ จ.เชียงใหม่ จ.เชียงราย
เมื่อวันที่ 29 – 31 มีนาคม 2564 นายภูเวียง ประคํามินทร์ รองปลัดกระทรวงดิจิทัลฯ ลงพื้นที่เพื่อติดตามผลการดําเนินการโครงการเน็ตประชารัฐ การให้บริการโครงข่ายแบบเปิด (Open Access Network) และโครงการการพัฒนาเครือข่ายอาสาสมัครดิจิทัล (อสด.) ในเขตพื้นที่ภาคเหนือ ณ จังหวัดเชียงราย และจังหวัดเชียงใหม่ โดยได้มีการประชุมร่วมกับ บริษัท โทรคมนาคมแห่งชาติ จํากัด (มหาชน) กรมอุตุนิยมวิทยา สํานักงานสถิติ สํานักงานส่งเสริมเศรษฐกิจดิจิทัล (DEPA) และสํานักงานไปรษณีย์ เพื่อรับทราบผลการดําเนินงานพร้อมข้อเสนอแนะ ปัญหา/อุปสรรคในการปฏิบัติงานในโครงการเน็ตประชารัฐ การให้บริการโครงข่ายแบบเปิด (Open Access Network) เพื่อนําไปปรับปรุงแก้ไขให้มีประสิทธิภาพยิ่งขึ้น และรับทราบผลการดําเนินงานโครงการการพัฒนาเครือข่ายอาสาสมัครดิจิทัล (อสด.) ปัญหา/อุปสรรคในการปฏิบัติงานในพื้นที่ พร้อมทั้งหารือแนวทางการแก้ไขปัญหาร่วมกัน และตรวจสอบวัสดุ/อุปกรณ์คงคลังของโครงการเน็ตประชารัฐ ที่คลังพัสดุจังหวัดเชียงรายและจังหวัดเชียงใหม่ และตรวจเยี่ยมติดตามการใช้งานเน็ตประชารัฐ เพื่อรับฟังข้อเสนอแนะในการใช้งานเน็ตประชารัฐจากชาวบ้านในพื้นที่จังหวัดเชียงราย และจังหวัดเชียงใหม่
**********************
รัฐบาลไทย-ข่าวทำเนียบรัฐบาล-“ชัยวุฒิ” สักการะองค์ท้าวมหาพรหม พร้อมมอบนโยบายฯ เนื่องในวันเข้าปฏิบัติหน้าที่รัฐมนตรีว่าการดีอีเอสวันแรก
วันพฤหัสบดีที่ 1 เมษายน 2564
“ชัยวุฒิ” สักการะองค์ท้าวมหาพรหม พร้อมมอบนโยบายฯ เนื่องในวันเข้าปฏิบัติหน้าที่รัฐมนตรีว่าการดีอีเอสวันแรก
“ชัยวุฒิ” สักการะองค์ท้าวมหาพรหม พร้อมมอบนโยบายฯ เนื่องในวันเข้าปฏิบัติหน้าที่รัฐมนตรีว่าการดีอีเอสวันแรก
เมื่อวันที่ 1 เมษายน 2564 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) นายเนวินธุ์ ช่อชัยทิพฐ์ ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม พร้อมด้วย นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม และผู้บริหารและเจ้าหน้าที่หน่วยงานในสังกัดกระทรวงฯ เข้าสักการะองค์ท้าวมหาพรหม สิ่งศักดิ์สิทธิ์ประจําศูนย์ราชการเฉลิมพระเกียรติ 80 พรรษา เพื่อความเป็นสิริมงคล ในโอกาสเข้าปฏิบัติหน้าที่รัฐมนตรีว่าการกระทรวงดิจิทัลเพื่อเศรษฐกิจและสังคม และประชุมมอบนโยบายแก่ผู้บริหารกระทรวงดิจิทัลเพื่อเศรษฐกิจและสังคม
********************
รัฐบาลไทย-ข่าวทำเนียบรัฐบาล-รมว.วธ.ประชุมหารือความร่วมมือระดับทวิภาคีด้านวัฒนธรรม ผ่านระบบการประชุมทางไกล (ZOOM) กับนางคาร์เมล เซพูโลนี รัฐมนตรีว่าการกระทรวงศิลปะ วัฒนธรรม และมรดกของนิวซีแลนด์
วันพฤหัสบดีที่ 1 เมษายน 2564
รมว.วธ.ประชุมหารือความร่วมมือระดับทวิภาคีด้านวัฒนธรรม ผ่านระบบการประชุมทางไกล (ZOOM) กับนางคาร์เมล เซพูโลนี รัฐมนตรีว่าการกระทรวงศิลปะ วัฒนธรรม และมรดกของนิวซีแลนด์
รมว.วธ.ประชุมหารือความร่วมมือระดับทวิภาคีด้านวัฒนธรรม ผ่านระบบการประชุมทางไกล (ZOOM) กับนางคาร์เมล เซพูโลนี (H.E. Carmel Sepuloni) รัฐมนตรีว่าการกระทรวงศิลปะ วัฒนธรรม และมรดกของนิวซีแลนด์
วันที่ ๓๑ มีนาคม ๒๕๖๔ เวลา ๐๙.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรมประชุมหารือความร่วมมือระดับทวิภาคีด้านวัฒนธรรม ผ่านระบบการประชุมทางไกล (ZOOM) กับนางคาร์เมล เซพูโลนี (H.E. Carmel Sepuloni) รัฐมนตรีว่าการกระทรวงศิลปะ วัฒนธรรม และมรดกของนิวซีแลนด์ เนื่องในโอกาสครบรอบ ๖๕ ปี ความสัมพันธ์ทางการทูตระหว่างราชอาณาจักรไทยและนิวซีแลนด์ โดยมี นางยุถิกา อิศรางกูร ณ อยุธยา ผู้ตรวจราชการกระทรวงวัฒนธรรม นางสาวอุรุษยา อินทรสุขศรี ผู้อํานวยการกองการต่างประเทศ กระทรวงวัฒนธรรม และเจ้าหน้าที่ที่เกี่ยวข้อง เข้าร่วมประชุม ณ ห้องประชุม ๑ ชั้น ๘ กระทรวงวัฒนธรรม พร้อมนี้ได้มีเอกอัครราชทูต ณ กรุงเวลลิงตัน และผู้แทนสถานเอกอัครราชทูตของสองประเทศเข้าร่วมสังเกตการณ์ประชุมหารือครั้งนี้ด้วย
รัฐบาลไทย-ข่าวทำเนียบรัฐบาล-“กรุงไทย” ยกระดับการลงทุนพันธบัตรออมทรัพย์ “วอลเล็ต สบม.” เปิดเทรดบนตลาดรองผ่านแอปฯเป๋าตัง “ซื้อง่าย ขายง่าย รับเงินทันที”
วันพฤหัสบดีที่ 1 เมษายน 2564
“กรุงไทย” ยกระดับการลงทุนพันธบัตรออมทรัพย์ “วอลเล็ต สบม.” เปิดเทรดบนตลาดรองผ่านแอปฯเป๋าตัง “ซื้อง่าย ขายง่าย รับเงินทันที”
“กรุงไทย” เปิดให้นักลงทุน “ซื้อ-ขาย” พันธบัตรออมทรัพย์วอลเล็ต สบม. บนตลาดรองผ่านแอปฯเป๋าตัง นําร่อง 2 รุ่น คือ รุ่น SB236A และ รุ่น -2 SB248A ที่เปิดขายในปี 2563 ช่วยทําให้การลงทุนพันบัตรเป็นเรื่องง่าย สะดวก รวดเร็ว และไม่มีค่าธรรมเนียม
นายรวินทร์ บุญญานุสาสน์ รองกรรมการผู้จัดการใหญ่ สายงานธุรกิจตลาดเงินตลาดทุน ธนาคารกรุงไทย เปิดเผยว่า ธนาคารเปิดให้ผู้ลงทุนพันธบัตรออมทรัพย์วอลเล็ต สบม.สามารถซื้อขายเปลี่ยนมือบนตลาดรองเป็นครั้งแรก ผ่านแอปพลิเคชันเป๋าตัง โดยไม่มีค่าธรรมเนียมการซื้อขาย สามารถทําธุรกรรมได้ทุกวัน ตลอด 24 ชั่วโมง โดยสามารถซื้อขายได้ 2 รุ่นคือ รุ่น SB236A ครบกําหนดมิถุนายน 2566 อัตราดอกเบี้ย 1.7% ต่อปี วงเงิน 200 ล้านบาท จําหน่ายเมื่อเดือนมิถุนายน 2563 และรุ่น -2 SB248A ครบกําหนดสิงหาคม 2567 อัตราดอกเบี้ย 1.7% ต่อปี วงเงิน 5,000 ล้านบาท จําหน่ายเมื่อเดือนสิงหาคม 2563
การซื้อขายพันบัตรออมทรัพย์วอลเล็ต สบม. บนตลาดรองผ่านแอปฯเป๋าตัง สําหรับผู้ลงทุนที่เคยยืนยันตัวตนทางอิเล็กทรอนิกส์ด้วยบัตรประชาชน หรือ Dip chip ที่ธนาคารกรุงไทยแล้ว สามารถสแกนใบหน้าบนแอปพลิเคชันเป๋าตังและทําธุรกรรมตลาดรอง ด้วยตัวเองได้ทันที ขั้นตอนง่าย สะดวก และรวดเร็ว โดยผู้ลงทุนสามารถเช็คราคาพันธบัตร ตรวจสอบรายละเอียดธุรกรรม และรับเงินจากการขายได้ทันทีผ่านแอปฯ เป๋าตัง ขณะที่ผู้ลงทุนที่ซื้อพันธบัตรฯ ในตลาดรอง จะได้รับดอกเบี้ยปีละ 2 งวด ตามเงื่อนไขของพันธบัตรรุ่นนั้นๆ และได้รับดอกเบี้ยจนกว่าจะครบกําหนดไถ่ถอน เมื่อครบกําหนดไถ่ถอนจะได้รับเงินผ่านวอลเล็ต สบม. ทันที
ทั้งนี้ พันธบัตรออมทรัพย์วอลเล็ตสบม. ส่งเสริมให้ประชาชนทุกกลุ่ม สามารถเข้าถึงการลงทุนพันธบัตรรัฐบาลได้ง่าย ลงทุนขั้นต่ําเพียง 100 บาท มีความสะดวก รวดเร็ว และโปร่งใส เพราะดําเนินการผ่านระบบอิเล็กทรอนิกส์ เป็นทางเลือกในการออมเงินสําหรับประชาชนและผู้ลงทุนหน้าใหม่ ที่มีอายุตั้งแต่ 15 ปีขึ้นไป ผู้ที่สนใจสามารถศึกษารายละเอียดเพิ่มเติมได้ที่ krungthai.com หรือโทร 02-111-1111
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำกระทรวงวัฒนธรรม เป็นประธาน "งานประกาศผลรางวัล คมชัดลึก อวอร์ด ครั้งที่ ๑๗"
วันพฤหัสบดีที่ 1 เมษายน 2564
ผู้ช่วยรัฐมนตรีประจํากระทรวงวัฒนธรรม เป็นประธาน "งานประกาศผลรางวัล คมชัดลึก อวอร์ด ครั้งที่ ๑๗"
ผู้ช่วยรัฐมนตรีประจํากระทรวงวัฒนธรรม เป็นประธาน "งานประกาศผลรางวัล คมชัดลึก อวอร์ด ครั้งที่ ๑๗"
วันที่ ๓๐ มีนาคม ๒๕๖๔ เวลา ๑๙.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธาน "งานประกาศผลรางวัล คมชัดลึก อวอร์ด ครั้งที่ ๑๗" โดยมี นายฉาย บุนนาค ประธานกรรมการบริหาร บริษัทเนชั่น มัลติมีเดีย กรุ๊ป จํากัด (มหาชน) นางสาวเพชรรัตน์ สายทอง ผู้ช่วยปลัดกระทรวงวัฒนธรรม ผู้บริหารกระทรวงวัฒนธรรม ศิลปิน ดารา ผู้แทนหน่วยงานภาครัฐ-ภาคเอกชน สื่อมวลชน และแขกผู้มีเกียรติ เข้าร่วมงาน ณ หอประชุมใหญ่ ศูนย์วัฒนธรรมแห่งประเทศไทย กรุงเทพฯ
ทั้งนี้ มีผู้ได้รับรางวัล อาทิ รางวัลนักแสดงนําชายยอดเยี่ยม ได้แก่ ณเดชน์ คูกิมิยะ จากเรื่อง อ้ายคนหล่อลวง
รางวัลนักแสดงสมทบหญิงยอดเยี่ยม ได้แก่ คัทลียา แมคอินทอช จากเรื่อง อ้ายคนหล่อลวง
รางวัลนักแสดงสมทบชายยอดเยี่ยม ได้แก่ พีรวิชญ์ อรรถชิตสถาพร จากเรื่อง วอน (เธอ)
รางวัลบทภาพยนตร์ไทยยอดเยี่ยม ได้แก่ กัณฑ์ปวิตร ภูวดลวิศิษฎ์ จากเรื่อง คืนยุติธรรม
รางวัลส่งเสริมการแต่งกายผ้าไทยดีเด่น ได้แก่ เขมนิจ จามิกรณ์
รางวัลเพลงละครประภาพยนตร์ส่งเสริมวัฒนธรรมดีเด่น ได้แก่ เพลงจากภาพยนตร์เรื่อง “รักนะ ซุปซุป” โดย เกรียงไกร มณวิจิตร
รัฐบาลไทย-ข่าวทำเนียบรัฐบาล-รองปลัดฯ ดีอีเอส บรรยาย “หลักสูตรนักบริหารงานป้องกันและบรรเทาสาธารณภัย” สร้างภาวะผู้นำ รู้เท่าทันกระแสความก้าวหน้าทางเทคโนโลยีสารสนเทศในยุคดิจิทัล รับมือภัยพิบัติ
วันพฤหัสบดีที่ 1 เมษายน 2564
รองปลัดฯ ดีอีเอส บรรยาย “หลักสูตรนักบริหารงานป้องกันและบรรเทาสาธารณภัย” สร้างภาวะผู้นํา รู้เท่าทันกระแสความก้าวหน้าทางเทคโนโลยีสารสนเทศในยุคดิจิทัล รับมือภัยพิบัติ
รองปลัดฯ ดีอีเอส บรรยาย “หลักสูตรนักบริหารงานป้องกันและบรรเทาสาธารณภัย” สร้างภาวะผู้นํา รู้เท่าทันกระแสความก้าวหน้าทางเทคโนโลยีสารสนเทศในยุคดิจิทัล รับมือภัยพิบัติ
เมื่อวันที่ 31 มีนาคม 2564 นายภุชพงค์ โนดไธสง รองปลัดกระทรวงดิจิทัลเพื่อเศรษฐกิจและสังคม ร่วมเป็นวิทยากรบรรยายพิเศษ “หลักสูตรนักบริหารงานป้องกันและบรรเทาสาธารณภัย” (นบ.ปภ.) ของสถาบันพัฒนาบุคลากรด้านการป้องกันและบรรเทาสาธารณภัย กรมป้องกันและบรรเทาสาธารณภัย กระทรวงมหาดไทย ระบบการอบรมออนไลน์ ผ่านวีดิโอสด ( Zoom) ซึ่งเป็นหลักสูตรที่จัดทําขึ้นเพื่อพัฒนานักบริหารระดับกลาง และข้าราชการ และผู้ปฏิบัติงานในหน่วยงานภาคีเครือข่ายของกรมฯ ให้เป็นผู้บริหารที่มีศักยภาพทั้งการบริหารงานและบริหารจัดการความเสี่ยงจากสาธารณภัยตามกรอบการดําเนินงานของโลก รวมทั้งมีภาวะผู้นํา ความพร้อมทั้งความรอบรู้ ที่ทันสมัย ความคิดริเริ่ม ทัศนคติ และความรับผิดชอบต่อสังคม ทั้งนี้ผู้เข้าอบรมเกิดความรู้และเข้าใจต่อกระแสการเปลี่ยนแปลงอย่างรวดเร็วของโลก จากความก้าวหน้าทางเทคโนโลยีสารสนเทศ และการสื่อสารในโลกยุคดิจิทัลในปัจจุบัน ทําให้ทุกภาคส่วนต้องมีการปรับตัวเพื่อให้ทันต่อการเปลี่ยนแปลงในปัจจุบัน ทั้งสภาพภูมิอากาศ การเพิ่มของประชากร การขยายของตัวเมือง การทําลายทรัพยกรธรรมชาติและสิ่งแวดล้อมที่เกิดผลกระทบมากมาย ทําให้โลกต้องเผชิญกับการเกิดภัยพิบัติเพิ่มขึ้น
*********************
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานการประชุมคณะกรรมการวัฒนธรรมแห่งชาติ ครั้งที่ ๒/๒๕๖๔
วันพฤหัสบดีที่ 1 เมษายน 2564
รองนายกรัฐมนตรี เป็นประธานการประชุมคณะกรรมการวัฒนธรรมแห่งชาติ ครั้งที่ ๒/๒๕๖๔
รองนายกรัฐมนตรี เป็นประธานการประชุมคณะกรรมการวัฒนธรรมแห่งชาติ ครั้งที่ ๒/๒๕๖๔
วันที่ ๓๐ มีนาคม ๒๕๖๔ เวลา ๑๓.๓๐ น. นายวิษณุ เครืองาม รองนายกรัฐมนตรี เป็นประธานการประชุมคณะกรรมการวัฒนธรรมแห่งชาติ ครั้งที่ ๒/๒๕๖๔ โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม ผู้บริหารกระทรวงวัฒนธรรม คณะกรรมการ ผู้ทรงคุณวุฒิ และผู้แทนหน่วยงานที่เกี่ยวข้อง เข้าร่วมประชุม ณ ห้องประชุม ๓๐๑ ตึกบัญชาการ ๑ ทําเนียบรัฐบาล
รัฐบาลไทย-ข่าวทำเนียบรัฐบาล-ทุน สควค. สร้างครูวิทย์ ระยะ 4 เสริมกำลังพัฒนาประเทศ
วันพฤหัสบดีที่ 1 เมษายน 2564
ทุน สควค. สร้างครูวิทย์ ระยะ 4 เสริมกําลังพัฒนาประเทศ
งันพฤหัสบดีที่ 1 เมษายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบอนุมัติทุนโครงการส่งเสริมการผลิตครูที่มีความสามารถพิเศษทางวิทยาศาสตร์และคณิตศาสตร์ หรือ ทุน สควค. ระยะที่ 4 ปี 2564 - 2567 วงเงิน 1,650 ล้านบาท เพื่อผลิตครูวิทยาศาสตร์ คณิตศาสตร์ ที่มีศักยภาพสูง ให้เป็นผู้นําการเปลี่ยนแปลงที่สอดคล้องกับการเรียนรู้ยุคใหม่ จํานวน 1,200 คน แบ่งเป็นทุนปริญญาตรี - โท สาขาวิทยาศาสตร์ และสาขาวิทยาศาสตร์ศึกษา 600 ทุน และทุนระดับปริญญาโท เพื่อศึกษาต่อในคณะครุศาสตร์และศึกษาศาสตร์ 600 ทุน ซึ่งครูจากทุน สควค. นี้ จะบรรจุในโรงเรียนมัธยม ตั้งแต่ปี 2570-2573 โดยจะกระจายไปจังหวัดละ 1 - 2 คน ช่วยเพิ่มศักยภาพการเรียนการสอนด้านวิทยาศาสตร์และคณิตศาสตร์ให้สูงขึ้น
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-การประชุมคณะกรรมการควบคุมผลิตภัณฑ์ยาสูบแห่งชาติ ครั้งที่ 1/2564
วันพฤหัสบดีที่ 1 เมษายน 2564
การประชุมคณะกรรมการควบคุมผลิตภัณฑ์ยาสูบแห่งชาติ ครั้งที่ 1/2564
กระทรวงเกษตรฯ ร่วมประชุมคณะกรรมการควบคุมผลิตภัณฑ์ยาสูบแห่งชาติ เพื่อหาแนวทางและติดตามความก้าวหน้าการควบคุมผลิตภัณฑ์ยาสูบ รวมถึง (ร่าง) แผนปฏิบัติการด้านการควบคุมยาสูบแห่งชาติ ฉบับที่สาม
วันพฤหัสบดีที่1เมษายนพ.ศ.2564นายอําพันธุ์เวฬุตันติรองปลัดกระทรวงเกษตรและสหกรณ์เข้าร่วมการประชุมคณะกรรมการควบคุมผลิตภัณฑ์ยาสูบแห่งชาติครั้งที่1/2564โดยมีนายเเพทย์ประพนธ์ตั้งศรีเกียรติกุลที่ปรึกษารัฐมนตรีว่าการกระทรวงสาธารณสุขเป็นประธานและผู้แทนหน่วยงานต่างๆที่เกี่ยวข้องเข้าร่วมณห้องประชุมชัยนาทนเรนทรสํานักงานปลัดกระทรวงสาธารณสุข
โดยที่ประชุมได้มีการรับทราบความก้าวหน้าผลการดําเนินงานควบคุมผลิตภัณฑ์ยาสูบการพิจารณา(ร่าง)ประกาศกระทรวงสาธารณสุขเรื่องหลักเกณฑ์และเงื่อนไขเกี่ยวกับหีบห่อผลิตภัณฑ์ยาสูบและผลิตภัณฑ์ยาสูบประเภทบุหรี่ซิกาแรตพ.ศ... (ร่าง)กฎกระทรวงกําหนดรายการส่วนประกอบสารที่เกิดจากการเผาไหม้ของส่วนปะรกอบผลิตภัณฑ์ยาสูบหลักเกณฑ์เงื่อนไขและการแจ้งและการออกใบรับรองการจดแจ้งและกําหนดอัตราค่าธรรมเนียมพ.ศ....รวมทั้ง(ร่าง)แผนปฏิบัติการด้านการควบคุมยาสูบแห่งชาติฉบับที่สามพ.ศ.2565 – 2570
ทั้งนี้มาตรการที่เกี่ยวข้องกับการควบคุมยาสูบนั้นอาจส่งผลกระทบต่อชาวไร่ยาสูบที่ต้องลดการผลิตในอนาคตซึ่งกระทรวงเกษตรและสหกรณ์เป็นหน่วยงานหนึ่งที่สนับสนุนการดําเนินงานในส่วนที่เกี่ยวข้องกับมาตรการดังกล่าวเพื่อหาแนวทางการลดผลกระทบแก่ชาวไร่ยาสูบเพื่อให้เกิดความสอดคล้องกับมาตรการและนโยบายรัฐและการบูรณาการการทํางานที่มีประสิทธิภาพต่อไป
รัฐบาลไทย-ข่าวทำเนียบรัฐบาล-คณะผู้บริหารกระทรวงอุตสาหกรรม เยี่ยมชมศูนย์ทดสอบยานยนต์และยางล้อแห่งชาติ (ATTRIC)
วันพฤหัสบดีที่ 1 เมษายน 2564
คณะผู้บริหารกระทรวงอุตสาหกรรม เยี่ยมชมศูนย์ทดสอบยานยนต์และยางล้อแห่งชาติ (ATTRIC)
นายธีระยุทธ  วานิชชัง  ผู้ช่วยรัฐมนตรีประจํากระทรวงอุตสาหกรรม เยี่ยมชมศูนย์ทดสอบยานยนต์และยางล้อแห่งชาติ (ATTRIC)  ณ  ศูนย์ทดสอบยานยนต์และยางล้อแห่งชาติ ตั้งอยู่ที่อําเภอสนามชัยเขต จังหวัดฉะเชิงเทรา
จังหวัดฉะเชิงเทรา : วันนี้ (1 เมษายน 2564) นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม พร้อมด้วยนายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม นางสาวพะเยาว์ คํามุข รองผู้อํานวยการสํานักงานเศรษฐกิจอุตสาหกรรม พร้อมคณะลงพื้นที่เยี่ยมชมติดตามความก้าวหน้าการดําเนินงานของศูนย์ทดสอบยานยนต์และยางล้อแห่งชาติ หรือ Automotive and Tyre Testing, Research and Innovation Center : ATTRIC เยี่ยมชมการทดสอบยางล้อ การทดสอบแบตเตอรี่ยานยนต์ไฟฟ้า พร้อมทั้งเยี่ยมชมสนามทดสอบยางล้อ และสนามทดสอบยานยนต์และชิ้นส่วนยานยนต์ โดยมีนายธนะ อัลภาชน์ รองเลขาธิการสํานักงานมาตรฐานผลิตภัณฑ์อุตสาหกรรม นายพิสิฐ รังสฤษฎ์วุฒิกุล ผู้อํานวยการสถาบันยานยนต์ ให้การต้อนรับ ศูนย์ทดสอบยานยนต์และยางล้อแห่งชาติ ตั้งอยู่ที่อําเภอสนามชัยเขต จังหวัดฉะเชิงเทรา #ศูนย์ทดสอบยานยนต์และยางล้อแห่งชาติ #กระทรวงอุตสาหกรรม
รัฐบาลไทย-ข่าวทำเนียบรัฐบาล-ความคืบหน้าของโครงการเราชนะ ณ วันที่ 1 เมษายน 2564
วันพฤหัสบดีที่ 1 เมษายน 2564
ความคืบหน้าของโครงการเราชนะ ณ วันที่ 1 เมษายน 2564
ความคืบหน้าของโครงการเราชนะ (โครงการฯ) ณ วันที่ 1 เมษายน 2564 ประชาชนกลุ่มผู้ถือบัตรสวัสดิการแห่งรัฐ จํานวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมา จํานวน 70,593 ล้านบาท
ความคืบหน้าของโครงการเราชนะ (โครงการฯ) ณ วันที่ 1 เมษายน 2564 ดังนี้ 1) ประชาชนกลุ่มผู้ถือบัตรสวัสดิการแห่งรัฐ จํานวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมา จํานวน 70,593 ล้านบาท 2) ประชาชนกลุ่มที่อยู่ในระบบฐานข้อมูลของแอปพลิเคชัน “เป๋าตัง” ในโครงการเราเที่ยวด้วยกันและคนละครึ่ง และกลุ่มประชาชนทั่วไปที่ลงทะเบียนทางเว็บไซต์ www.เราชนะ.com ที่ผ่านการคัดกรองคุณสมบัติเบื้องต้นและยืนยันการใช้สิทธิ์ร่วมโครงการฯ แล้ว จํานวน 16.8 ล้านคน และมีการใช้จ่ายวงเงินสิทธิ์สะสมตั้งแต่วันที่ 18 กุมภาพันธ์ 2564 เป็นต้นมา จํานวน 104,029 ล้านบาท และ 3) ประชาชนกลุ่มผู้ที่ต้องการความช่วยเหลือเป็นพิเศษที่ผ่านการคัดกรองคุณสมบัติแล้ว จํานวน 2.0 ล้านคน มียอดใช้จ่ายวงเงินสิทธิ์สะสมตั้งแต่วันที่ 5 มีนาคม 2564 เป็นต้นมา จํานวน 11,028 ล้านบาท ทําให้มีผู้ได้รับสิทธิ์ในโครงการฯ แล้ว รวมทั้งสิ้นจํานวน 32.5 ล้านคน คิดเป็นมูลค่าการใช้จ่ายหมุนเวียนในระบบเศรษฐกิจไทยแล้วกว่า 185,650 ล้านบาท ซึ่งเป็นการใช้จ่ายผ่านผู้ประกอบการร้านธงฟ้าราคาประหยัดพัฒนาเศรษฐกิจท้องถิ่นที่มีแอปพลิเคชัน “ถุงเงิน” ร้านค้าคนละครึ่งที่ตกลงยินยอมเข้าร่วมโครงการฯ รวมถึงผู้ประกอบการร้านค้าและผู้ให้บริการที่ลงทะเบียนเข้าร่วมโครงการฯ จํานวนทั้งสิ้นมากกว่า 1.2 ล้านกิจการ
รัฐบาลไทย-ข่าวทำเนียบรัฐบาล-คลังร่วมใจบริจาคโลหิตกิจกรรมจิตอาสาพระราชทาน วันเดียวยอดทะลุ 200 ยูนิต
วันพฤหัสบดีที่ 1 เมษายน 2564
คลังร่วมใจบริจาคโลหิตกิจกรรมจิตอาสาพระราชทาน วันเดียวยอดทะลุ 200 ยูนิต
ที่ปรึกษาด้านเศรษฐกิจการเงิน สศค. รักษาราชการแทนรองปลัดกระทรวงการคลัง ด้านบริหาร นําคณะข้าราชการ พนักงาน และลูกจ้างในหน่วยงานกระทรวงการคลัง ร่วมกิจกรรมโครงการจิตอาสากระทรวงการคลังร่วมบริจาคโลหิต จิตอาสาพระราชทาน เราทําดีเพื่อ ชาติ ศาสน์ กษัตริย์
นายพรชัย ฐีระเวช ที่ปรึกษาด้านเศรษฐกิจการเงินสํานักงานเศรษฐกิจการคลัง รักษาราชการแทนรองปลัดกระทรวงการคลัง ด้านบริหาร นําคณะข้าราชการ พนักงาน และลูกจ้างในหน่วยงานกระทรวงการคลัง ร่วมกิจกรรมโครงการจิตอาสากระทรวงการคลังร่วมบริจาคโลหิต จิตอาสาพระราชทาน เราทําดีเพื่อ ชาติ ศาสน์ กษัตริย์
“วันนี้ (1 เมษายน 2564) ถือเป็นอีกหนึ่งวันที่เราชาวกระทรวงการคลัง ภาคภูมิใจที่ได้มีส่วนร่วมในกิจกรรมจิตอาสาพระราชทาน เราทําดีเพื่อ ชาติ ศาสน์ กษัตริย์ ผ่านการบริจาคโลหิต ซึ่งมียอดผู้ลงทะเบียนแจ้งความประสงค์เข้ามาบริจาคถึง 289 ราย จํานวนโลหิตที่ได้รับบริจาคทั้งสิ้น 234 ยูนิต มากกว่าการรับบริจาคในครั้งที่ผ่านๆ มา
พวกเราภูมิใจว่า การบริจาคโลหิตในวันนี้จะถูกนําไปใช้เพื่อเป็นประโยชน์แก่คนอื่นๆ ต่อไปในอนาคต กิจกรรมนี้ถือได้ว่าเป็นกิจกรรมที่สําคัญอย่างมากในปัจจุบัน ยิ่งมีการแพร่ระบาดของโรคติดเชื้อไวรัสโคโรนา 2019 (Covid-19) ที่ส่งผลกระทบต่อยอดผู้บริจาคโลหิต จนหน่วยงานต่างๆ ต้องออกมารณรงค์กันอย่างหนัก ข้าราชการจึงจําเป็นต้องก้าวเข้ามาเป็นกําลังสําคัญในการช่วยเหลือส่วนรวมโดยยึดตามกระแสพระราชดํารัสขององค์พระบาทสมเด็จพระเจ้าอยู่หัว ร่วมแรงร่วมใจกันทํางานปฏิบัติหน้าที่อย่างเข้มแข็งเพื่อสังคม”
ทั้งนี้ กิจกรรมตามโครงการจิตอาสากระทรวงการคลังร่วมบริจาคโลหิต จิตอาสาพระราชทาน เราทําดีเพื่อ ชาติ ศาสน์ กษัตริย์ จะจัดขึ้นเป็นประจําทุก 3 เดือน โดยครั้งต่อไปจะเป็นวันที่ 1 กรกฎาคม 2564 และ 5 ตุลาคม 2564 ตามลําดับ ซึ่งผู้สนใจสามารถเข้าร่วมบริจาคโลหิตได้ ณ บริเวณประตู 3 กระทรวงการคลัง ตามวันดังกล่าวข้างต้น
รัฐบาลไทย-ข่าวทำเนียบรัฐบาล-ปลัดฯ กอบชัย เป็นประธานพิธีปิดและมอบประกาศนียบัตรหลักสูตร นักบริหารการอุตสาหกรรมระดับสูง รุ่นที่ 21
วันพฤหัสบดีที่ 1 เมษายน 2564
ปลัดฯ กอบชัย เป็นประธานพิธีปิดและมอบประกาศนียบัตรหลักสูตร นักบริหารการอุตสาหกรรมระดับสูง รุ่นที่ 21
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานพิธีปิดและมอบประกาศนียบัตรหลักสูตร นักบริหารการอุตสาหกรรมระดับสูง รุ่นที่ 21 ณ ห้องดวงกมล โรงแรมเดอะ สุโกศล กรุงเทพฯ
วันนี้ (1 เมษายน 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานพิธีปิดและมอบประกาศนียบัตรหลักสูตร นักบริหารการอุตสาหกรรมระดับสูง รุ่นที่ 21 โดยมี นายสหวัฒน์ โสภา ผู้ช่วยปลัดกระทรวงอุตสาหกรรม นางรวีวรรณ อุตรนคร ผู้อํานวยการกองกลาง นางสุนีย์ โสภณ ผู้อํานวยกองการบริหารทรัพยากรบุคคล เข้าร่วม ณ ห้องดวงกมล โรงแรมเดอะ สุโกศล กรุงเทพฯ
ทั้งนี้ การฝึกอบรมหลักสูตร นักบริหารการอุตสาหกรรมระดับสูง รุ่นที่ 21 ได้ดําเนินการฝึกอบรม ระหว่างวันที่ 23 พฤศจิกายน 2563 - 1 เมษายน 2564 โดยในปีนี้มีนักบริหาร เข้ารับการฝึกอบรม จํานวน 40 คน
รัฐบาลไทย-ข่าวทำเนียบรัฐบาล-นายกรัฐมนตรีสนับสนุนการใช้พลังงานสะอาดเดินหน้าแผนแม่บทยุทธศาสตร์ฯ ลดโลกร้อน ลด PM 2.5 พร้อมเร่งดำเนินการศึกษาโครงการบรรเทาภัยแล้ง ยืนยันรัฐบาลทำอย่างเต็มที่
วันพฤหัสบดีที่ 1 เมษายน 2564
นายกรัฐมนตรีสนับสนุนการใช้พลังงานสะอาดเดินหน้าแผนแม่บทยุทธศาสตร์ฯ ลดโลกร้อน ลด PM 2.5 พร้อมเร่งดําเนินการศึกษาโครงการบรรเทาภัยแล้ง ยืนยันรัฐบาลทําอย่างเต็มที่
นายกรัฐมนตรีสนับสนุนการใช้พลังงานสะอาดเดินหน้าแผนแม่บทยุทธศาสตร์ฯ ลดโลกร้อน ลด PM 2.5 พร้อมเร่งดําเนินการศึกษาโครงการบรรเทาภัยแล้ง ยืนยันรัฐบาลทําอย่างเต็มที่
วันนี้ (1 เม.ย. 64) เวลา 15.00 น. ณ บริเวณทางเชื่อมตึกไทยคู่ฟ้าและภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์สื่อภายหลังการประชุมคณะกรรมการนโยบายพลังงานแห่งชาติ ครั้งที่ 1/2564 ว่า การประชุม เพื่อเดินหน้าระยะที่ 2 ให้เกิดการร่วมทุน การลงทุนต่าง ๆ จากภาคเอกชน ซึ่งจะต้องสร้างความโปร่งใส ความเชื่อมั่น รวมทั้งแผนพัฒนาพลังงานระยะต่อไปด้วย เพราะการใช้เทคโนโลยีสูง และเทคโนโลยีที่ใช้ปริมาณไฟฟ้าสูงมากอาจจะก่อให้เกิดผลกระทบกับประชาชนโดยรวมทั่วไป ซึ่งจะต้องจัดหาพลังงานให้มากขึ้น และสนับสนุนให้มีการใช้เทคโนโลยีมากขึ้นในพื้นที่ EEC รวมถึงการสนับสนุนพลังงานสะอาด พลังงานโลก รัฐบาลกําลังเดินหน้าตามแผนแม่บทยุทธศาสตร์ฯ ที่จะลดโลกร้อนและลดปัญหา PM 2.5 เพื่อให้เกิดความทั่วถึงเข้าถึงโอกาสและความเป็นธรรม คือ การดูแลผู้มีรายได้น้อยไปด้วย ทุกอย่างต้องบริหารด้วย Big Data ใหม่ทั้งหมด เพื่อให้เกิดความชัดเจนขึ้น
นอกจากนี้ รัฐบาลได้ดําเนินการศึกษาโครงการบรรเทาภัยแล้ง อาทิ โครงการประตูน้ําเพื่อสกัดกั้นน้ําเค็ม โครงการกักเก็บน้ําก่อนที่จะไหลลงสู่แม่น้ําระหว่างประเทศ ที่ต้องรองบประมาณในการดําเนินงานเนื่องจากเป็นโครงการที่ต้องใช้เงินลงทุนสูง แต่รัฐบาลได้มุ่งเน้นที่จะหาเงินมาลงทุนในโครงการดังกล่าว
นายกรัฐมนตรียังยืนยันถึงสถานการณ์ด้านการเงินการของไทยยังแข็งแกร่ง ขณะที่การค้าระหว่างประเทศไทย – เมียนมา ยังมีการขนส่งปกติ ซึ่งต้องแยกแยะระหว่างความมั่นคง เศรษฐกิจ สังคม รวมทั้งการดูแลผู้อพยพ ซึ่งเป็นภาระหน้าที่ที่ผูกพันกันมาอย่างยาวนาน อย่างไรก็ตาม ได้ดําเนินการด้วยความระมัดระวังอย่างถึงที่สุด เตรียมรับมือกับสถานการณ์ที่จําเป็น ยืนยันรัฐบาลจะทําอย่างเต็มที่
.................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-การสัมมนาเชิงปฏิบัติการ ”การจัดทำแผนบริหารความเสี่ยงการทุจริต ประจำปีงบประมาณ พ.ศ.2564”
วันพฤหัสบดีที่ 1 เมษายน 2564
การสัมมนาเชิงปฏิบัติการ ”การจัดทําแผนบริหารความเสี่ยงการทุจริต ประจําปีงบประมาณ พ.ศ.2564”
นายสหวัฒน์  โสภา  ผู้ช่วยปลัดกระทรวงอุตสาหกรรม เป็นประธานเปิดการสัมมนาเชิงปฏิบัติการ ”การจัดทําแผนบริหารความเสี่ยงการทุจริต ประจําปีงบประมาณ พ.ศ.2564”  ณ โรงแรมเซ็นจูรี่ พาร์ค กรุงเทพฯ
วันนี้(1 เมษายน 2564) นายสหวัฒน์ โสภา ผู้ช่วยปลัดกระทรวงอุตสาหกรรม เป็นประธานเปิดการสัมมนาเชิงปฏิบัติการ ”การจัดทําแผนบริหารความเสี่ยงการทุจริต ประจําปีงบประมาณ พ.ศ.2564” เพื่อเพิ่มประสิทธิภาพการควบคุมความเสี่ยงการทุจริตในปัจจุบัน จัดขึ้นระหว่างวันที่ 30 มีนาคม - 2 เมษายน 2564 จัดโดย ศูนย์ปฏิบัติการต่อต้านทุจริต กระทรวงอุตสาหกรรม โดยมี ข้าราชการ เจ้าหน้าที่สํานักงานอุตสาหกรรมจังหวัดทั่วประเทศ เข้าร่วม ณ โรงแรมเซ็นจูรี่ พาร์ค กรุงเทพฯ
โดยการสัมมนาเชิงปฏิบัติการฯ ดังกล่าว จัดการบรรยาย เรื่อง การจัดทําแผนบริหารความเสี่ยงของการทุจจริตของหน่วยงานรัฐ โดยวิทยากรจากสํานักงาน ป.ป.ท. พร้อมทั้งการแบ่งกลุ่มระดมความคิด วิเคราะห์พฤติการณ์และสถานะความเสี่ยง แบ่งกลุ่มประเมินความเสี่ยง ระดับความเสี่ยง ประสิทธิภาพการควบคุมความเสี่ยงการทุจริต และแบ่งกลุ่มคิด วิเคราะห์ กําหนดมาตรการแนวทางการบริหารความเสี่ยงการทุจริต
รัฐบาลไทย-ข่าวทำเนียบรัฐบาล-พิธีมอบเกียรติบัตร และเข็มเชิดชูเกียรติให้แก่ข้าราชการพลเรือนดีเด่นของกระทรวงอุตสาหกรรม ประจำปี 2563
วันพฤหัสบดีที่ 1 เมษายน 2564
พิธีมอบเกียรติบัตร และเข็มเชิดชูเกียรติให้แก่ข้าราชการพลเรือนดีเด่นของกระทรวงอุตสาหกรรม ประจําปี 2563
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานในพิธีมอบเกียรติบัตร และเข็มเชิดชูเกียรติให้แก่ข้าราชการพลเรือนดีเด่นของกระทรวงอุตสาหกรรม ประจําปี 2563   ณ ห้องประชุม อก.1 ชั้น 2 สปอ.
วันนี้ (1 เมษายน 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานในพิธีมอบเกียรติบัตร และเข็มเชิดชูเกียรติให้แก่ข้าราชการพลเรือนดีเด่นของกระทรวงอุตสาหกรรม ประจําปี 2563 เพื่อเป็นการยกย่องเชิดชูเกียรติ พร้อมทั้งเป็นการสร้างขวัญและกําลังใจแก่ข้าราชการพลเรือนดีเด่น รวมถึงเพื่อเป็นการยกย่องส่งเสริมข้าราชการกระทรวงอุตสาหกรรม โดยมี นางวรวรรณ ชิตอรุณ นายจุลพงษ์ ทวีศรี และนายภานุวัฒน์ ตริยางกูรศรี รองปลัดกระทรวงอุตสาหกรรม พร้อมด้วยผู้บริหารระดับสูงกระทรวงอุตสาหกรรม ร่วมเป็นเกียรติ ณ ห้องประชุม อก.1 ชั้น 2 สปอ.
ซึ่งผู้ได้รับรางวัลข้าราชการพลเรือนดีเด่นของกระทรวงอุตสาหกรรม ประจําปี 2563 มีจํานวน 11 คน โดยผู้ที่ได้รับรางวัลข้าราชการพลเรือนดีเด่นของสํานักงานปลัดกระทรวงอุตสาหกรรม ประจําปี 2563 คือ นายจุฬานนท์ จันหลง นักวิเคราะห์นโยบายและแผนชํานาญการ สํานักงานรัฐมนตรี และผู้ที่ได้รับรางวัลคนดีศรี สปอ. ปี 2563 คือนายวริทธิ์ สมทรง นิติกรชํานาญการ กองกฎหมาย และนางสาวประไพศรี คงสินรัตนชัย นักวิเคราะห์นโยบายและแผนชํานาญการ กองตรวจราชการ
รัฐบาลไทย-ข่าวทำเนียบรัฐบาล-ปิดโครงการคนละครึ่ง ยอดใช้จ่ายกว่า 1 แสนล้านบาท
วันพฤหัสบดีที่ 1 เมษายน 2564
ปิดโครงการคนละครึ่ง ยอดใช้จ่ายกว่า 1 แสนล้านบาท
โครงการคนละครึ่งและโครงการคนละครึ่ง ระยะที่ 2 ได้สิ้นสุดแล้วเมื่อวันที่ 31 มีนาคม 2564 มียอดการใช้จ่ายตลอดโครงการ 102,065 ล้านบาท แบ่งเป็นเงินที่ประชาชนจ่าย 52,251 ล้านบาท และภาครัฐร่วมจ่ายอีก 49,814 ล้านบาท โดยมีผู้ใช้สิทธิทั้งสิ้น 14,793,502 คน
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า โครงการคนละครึ่งและโครงการคนละครึ่ง ระยะที่ 2 ได้สิ้นสุดแล้วเมื่อวันที่ 31 มีนาคม 2564 มียอดการใช้จ่ายตลอดโครงการ 102,065 ล้านบาท แบ่งเป็นเงินที่ประชาชนจ่าย 52,251 ล้านบาท และภาครัฐร่วมจ่ายอีก 49,814 ล้านบาท โดยมีผู้ใช้สิทธิทั้งสิ้น 14,793,502 คน จากเป้าหมาย 15 ล้านคน ในจํานวนนี้มีการใช้จ่ายตั้งแต่ 3,000 บาทขึ้นไป จํานวน 13,653,565 คน หรือประมาณร้อยละ 92 ของผู้ใช้สิทธิทั้งหมด โดยมีคนใช้จ่ายครบ 3,500 บาท จํานวน 7,819,925 คน ซึ่งจังหวัดที่มีการใช้จ่ายสะสมมากที่สุด 5 อันดับแรก ได้แก่ กรุงเทพมหานคร ชลบุรี สมุทรปราการ สงขลา และเชียงใหม่ ส่งผลให้การบริโภคภายในประเทศขยายตัวต่อเนื่องเป็นเวลาเกือบ 6 เดือนตั้งแต่ไตรมาสสุดท้ายของปี 2563 ถึงไตรมาสแรกของปี 2564 แสดงถึงความร่วมมือร่วมใจของประชาชนและผู้ประกอบการรายย่อยที่มีส่วนช่วยส่งเสริมการบริโภคในทุกพื้นที่ทั่วประเทศ ฟื้นฟูเศรษฐกิจฐานราก และก่อให้เกิดการหมุนเวียนของการผลิตและการค้าที่เกี่ยวเนื่องอย่างเป็นรูปธรรม ส่งผลให้โครงการคนละครึ่งประสบความสําเร็จเป็นอย่างสูง
โฆษกกระทรวงการคลัง ได้ให้ข้อมูลเพิ่มเติมว่า กระทรวงการคลังได้ตรวจพบการใช้จ่ายที่ไม่เป็นไปตามเงื่อนไขของโครงการคนละครึ่ง และได้มีการระงับการใช้แอปพลิเคชันและการจ่ายเงินร้านค้า รวมทั้งจัดส่งข้อมูลร้านค้าและบุคคลที่เกี่ยวข้องกับการกระทําผิดดังกล่าวให้แก่สํานักงานตํารวจแห่งชาติ (สตช.) และกองบังคับการปราบปรามการกระทําความผิดเกี่ยวกับอาชญากรรมทางเศรษฐกิจ (ปอศ.) เพื่อใช้ในการสืบสวนสอบสวนและดําเนินการทางกฎหมายแล้วทั้งสิ้น 749 ราย โดยมีการร้องทุกข์กล่าวโทษร้านค้าและประชาชนที่เกี่ยวข้องแล้ว 85 ราย ส่วนที่เหลืออยู่ระหว่างการตรวจสอบของ สตช. และ ปอศ. และจะมีการร้องทุกข์กล่าวโทษเพิ่มเติมต่อไป ทั้งนี้ ผู้ที่ไม่ปฏิบัติตามหลักเกณฑ์และเงื่อนไขของโครงการคนละครึ่งจะไม่สามารถเข้าร่วมโครงการอื่นของกระทรวงการคลังได้อีก
โครงการคนละครึ่ง
สํานักงานเศรษฐกิจการคลัง โทร. 02 273 9020 ต่อ 3697 3527 3548 3509
ธนาคารกรุงไทย จํากัด (มหาชน) โทร. 02-111-1122 (24 ชั่วโมง)
รัฐบาลไทย-ข่าวทำเนียบรัฐบาล-ดีอีเอส ร่วมพัฒนานโยบายด้านไอซีทีที่สำคัญ ไทย-รัสเซีย ผ่านระบบประชุมทางไกลในเวที Russia – Thailand Technology Day
วันพฤหัสบดีที่ 1 เมษายน 2564
ดีอีเอส ร่วมพัฒนานโยบายด้านไอซีทีที่สําคัญ ไทย-รัสเซีย ผ่านระบบประชุมทางไกลในเวที Russia – Thailand Technology Day
ดีอีเอส ร่วมพัฒนานโยบายด้านไอซีทีที่สําคัญ ไทย-รัสเซีย ผ่านระบบประชุมทางไกลในเวที Russia – Thailand Technology Day
เมื่อวันที่ 31 มีนาคม 2564 นายเนวินธุ์ ช่อชัยทิพฐ์ ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม เป็นประธานร่วมกล่าวเปิดการประชุม Russia – Thailand Technology Day ผ่านระบบประชุมทางไกล (video conference) ณ ห้องประชุม MOC ชั้น 6 กระทรวงดิจิทัลเพื่อเศรษฐกิจและสังคม โดยการประชุมดังกล่าวจัดขึ้นระหว่างผู้แทนกระทรวงดิจิทัล การสื่อสาร สื่อมวลชนแห่งสหพันธรัฐรัสเซีย และกระทรวงดิจิทัลเพื่อเศรษฐกิจและสังคม โดยสํานักงานส่งเสริมเศรษฐกิจดิจิทัล เพื่อเป็นเวทีให้หน่วยงานรัฐที่เกี่ยวข้องและบริษัทเอกชนชั้นนําด้านไอซีทีของไทยและรัสเซียได้หารือเกี่ยวกับนโยบายและพัฒนาการด้านไอซีทีที่สําคัญของทั้งสองประเทศ รวมถึงได้เปิดโอกาสให้มีการนําเสนอข้อมูลของรัสเซีย ในเรื่องเทคโนโลยีที่เกี่ยวข้องกับเมืองอัจฉริยะ โครงสร้างพื้นฐาน และโทรคมนาคม
****************************
รัฐบาลไทย-ข่าวทำเนียบรัฐบาล-แอร์พอร์ต เรล ลิงก์ เฉลิมฉลองปีใหม่ไทยเทศกาลสงกรานต์อย่างยิ่งใหญ่ ด้วยกิจกรรมการตลาดสุดพิเศษในวันที่ 9 เมษายน 2564
วันพฤหัสบดีที่ 1 เมษายน 2564
แอร์พอร์ต เรล ลิงก์ เฉลิมฉลองปีใหม่ไทยเทศกาลสงกรานต์อย่างยิ่งใหญ่ ด้วยกิจกรรมการตลาดสุดพิเศษในวันที่ 9 เมษายน 2564
แอร์พอร์ต เรล ลิงก์ เฉลิมฉลองปีใหม่ไทยเทศกาลสงกรานต์อย่างยิ่งใหญ่ ด้วยกิจกรรมการตลาดสุดพิเศษในวันที่ 9 เมษายน 2564 จัดคาราวานคนดังยิ่งใหญ่ที่สุดตั้งแต่เคยจัดมา และให้ผู้สูงอายุเกิน 60 ปี เดินทางฟรีในวันที่ 13 เมษายน 2564
รถไฟฟ้าแอร์พอร์ต เรล ลิงก์ เฉลิมฉลองปีใหม่ไทยเทศกาลสงกรานต์อย่างยิ่งใหญ่ ด้วยกิจกรรมการตลาดสุดพิเศษ 2 กิจกรรม เริ่มต้นด้วยการจัดคาราวานคนดัง 13 คน ยิ่งใหญ่ที่สุดตั้งแต่เคยจัดมา นําโดย เกรซ นรินทร มิสไทยแลนด์เวิลด์ , โบว์ สุรัตนาวี , ซูกัส บัณฑวิช ตระกูลพานิชย์, จุ๊บแจง วิมลพันธ์ , ปุ้ย อรัญญา และเน็ตไอดอลหนุ่มสุดหล่อที่มียอดติดตามสูงสุด ออกส่งความสุขให้แก่ผู้โดยสารด้วยของขวัญสุดพิเศษ ที่สถานีพญาไท , มักกะสัน และสุวรรณภูมิ ในวันที่ 9 เมษายน 2564 ตั้งแต่ 12.00 เป็นต้นไป และพิเศษสุดให้ผู้สูงอายุเกิน 60 ปี เดินทางฟรีในวันที่ 13 เมษายน 2564
นายสุเทพ พันธุ์เพ็ง กรรมการผู้อํานวยการใหญ่ บริษัท รถไฟฟ้า ร.ฟ.ท. จํากัด เปิดเผยว่า เนื่องในโอกาสวันขึ้นปีใหม่ไทยเทศกาลสงกรานต์ 2564 ดังนั้นเพื่อเป็นการส่งมอบความสุขให้แก่ผู้โดยสาร ภายใต้คอนเซ็ปต์ “ สุขสันต์วันสงกรานต์ปีใหม่ไทยไม่สาดน้ํา ” เพื่อป้องกันการแพร่ระบาดโควิด -19 บริษัทจึงได้จัดกิจกรรมการตลาดสุดพิเศษ 2 กิจกรรม เริ่มต้นด้วยการจัดคาราวานคนดัง 13 คน ยิ่งใหญ่ที่สุดตั้งแต่เคยจัดมา นําโดย เกรซ นรินทร มิสไทยแลนด์เวิลด์ 2019 – 2020 , โบว์ TK , ซูกัส บัณฑวิช ตระกูลพานิชย์, จุ๊บแจง วิมลพันธ์ , ปุ้ย อรัญญา และเน็ตไอดอลหนุ่มสุดหล่อ สาวหล่อที่มียอดติดตามสูงสุด ออกส่งความสุขให้แก่ผู้โดยสารด้วยของขวัญสุดพิเศษ ได้แก่ โมอิ คอลลาเจน พีซ , หน้ากากอนามัย , เจลแอลกอฮอล์ และกระดาษทําความสะอาด Urban Mint Refreshing Wipe พร้อมด้วยวงดนตรี Percussion Trio Band ร่วมบรรเลงเพลงเฉลิมฉลองตลอดทั้งกิจกรรม ที่สถานีพญาไท , มักกะสัน และสุวรรณภูมิ ในวันที่ 9 เมษายน 2564 ตั้งแต่ 12.00 น. เป็นต้นไป นอกจากนั้นสําหรับผู้โดยสารที่ไม่ได้เดินทางในวันดังกล่าวสามารถร่วมสนุกกับกิจกรรมในรูปแบบออนไลน์ได้โดยถ่ายภาพของท่านในช่วงเทศกาลสงกรานต์ ส่งมาร่วมสนุกผ่านทางเฟซบุ๊ค Official Page Airport Rail Link ลุ้นรับบัตรกํานัลร้านกาแฟชื่อดังจํานวน 50 รางวัล รายละเอียดการร่วมสนุกติดตามทาง เฟซบุ๊ค Official Page Airport Rail Link
นอกจากนั้นในวันที่ 13 เมษายน 2564 ซึ่งเป็นวันผู้สูงอายุ บริษัทได้เปิดโอกาสให้ผู้สูงอายุที่มีอายุเกิน 60 ปีขึ้นไป ใช้บริการฟรี ไม่จํากัดจํานวนเที่ยวตลอดวัน ตั้งแต่เวลา 06.00 - 24.00 น. เพียงแค่ผู้สูงอายุแสดงบัตรประจําตัวประชาชนแก่เจ้าหน้าที่จําหน่ายตั๋วโดยสารประจําสถานี
ส่วนงานบริการลูกค้าสัมพันธ์ Call Center 1690 หรือ www.srtet.co.th , www.facebook.com/AirportRailLink และ Twitter : Airport Rail Link
รัฐบาลไทย-ข่าวทำเนียบรัฐบาล-การรถไฟแห่งประเทศไทยเปิดจองตั๋วโดยสารขบวนรถพิเศษ เดินทางช่วงเทศกาลสงกรานต์ เริ่มวันที่ 1 เมษายน 2564 เป็นต้นไป
วันพฤหัสบดีที่ 1 เมษายน 2564
การรถไฟแห่งประเทศไทยเปิดจองตั๋วโดยสารขบวนรถพิเศษ เดินทางช่วงเทศกาลสงกรานต์ เริ่มวันที่ 1 เมษายน 2564 เป็นต้นไป
การรถไฟแห่งประเทศไทย (รฟท.) เปิดจองตั๋วโดยสารขบวนรถพิเศษ สําหรับเดินทางช่วงเทศกาลสงกรานต์ ระหว่างวันที่ 9 - 15 เมษายน 2564 เริ่มตั้งแต่วันที่ 1 เมษายน 2564 เวลา 08.30 น. เป็นต้นไป
นายนิรุฒ มณีพันธ์ ผู้ว่าการรถไฟแห่งประเทศไทย เปิดเผยว่า การรถไฟแห่งประเทศไทย (รฟท.) เปิดจองตั๋วโดยสารขบวนรถพิเศษ สําหรับเดินทางช่วงเทศกาลสงกรานต์ ระหว่างวันที่ 9 - 15 เมษายน 2564 เริ่มตั้งแต่วันที่ 1 เมษายน 2564 เวลา 08.30 น. เป็นต้นไป เพื่ออํานวยความสะดวกให้ประชาชนที่ต้องการเดินทางกลับภูมิลําเนา และท่องเที่ยวในเส้นทางสายเหนือ และสายตะวันออกเฉียงเหนือ ได้เดินทางไปกลับในช่วงเทศกาลสงกรานต์ได้อย่างพอเพียง ไม่เกิดปัญหาผู้โดยสารตกค้างตามนโยบายของกระทรวงคมนาคม
ทั้งนี้ การให้บริการขบวนรถพิเศษเพิ่มเติม มีทั้งประเภทรถนอนปรับอากาศ และรถนั่งชั้น 3 ไป - กลับ รวม 16 ขบวน แบ่งเป็นเส้นทางสายเหนือ และสายตะวันออกเฉียงเหนือ ระหว่างวันที่ 9 - 14 เมษายน 2564 (เที่ยวไป 8 ขบวน) และวันที่ 10 และ 15 เมษายน 2564 (เที่ยวกลับ 8 ขบวน) รวมทั้งยังได้มีการพ่วงตู้โดยสารเพิ่มจนเต็มหน่วยลากจูงในขบวนรถที่วิ่งให้บริการปกติทุกสายทั่วประเทศ ซึ่งทําให้สามารถรองรับปริมาณการเดินทางของประชาชนได้สูงสุดถึง 100,000 คนต่อวัน
นอกจากนี้ การรถไฟฯ ขอแจ้งงดเดินขบวนรถนําเที่ยว ขบวนที่ 909/910 กรุงเทพ - น้ําตก - กรุงเทพ และขบวนที่ 911/912 กรุงเทพ - สวนสนประดิพัทธ์ - กรุงเทพ ในวันที่ 10 - 11 และ 17 - 18 เมษายน 2564 ซึ่งเป็นวันหยุดเสาร์ - อาทิตย์ ในช่วงวันหยุดเทศกาลสงกรานต์ด้วย
นายนิรุฒ กล่าวว่า รฟท. ยังได้เตรียมความพร้อมมาตรการดูแลความปลอดภัยในการเดินทาง โดยจัดตั้งศูนย์ปลอดภัยช่วงเทศกาลสงกรานต์ เพื่อทําหน้าที่ติดตามประสานงานกับหน่วยงานที่เกี่ยวข้อง ดูแลการเดินทางของผู้โดยสาร สั่งการแก้ไขกรณีเกิดเหตุอันตราย และรวบรวมสถิติข้อมูลการเดินทาง ขณะเดียวกันยังได้เฝ้าระวังและตรวจวัดระดับแอลกอฮอล์ สารเสพติดของพนักงานขับรถ เจ้าหน้าที่ประจําขบวนรถ และประจําสถานีก่อนปฏิบัติหน้าที่ รวมถึงการห้ามจําหน่ายและดื่มเครื่องดื่มแอลกอฮอล์ รวมถึงสารเสพติดบนขบวนรถโดยสารและสถานีรถไฟ โดยมีการขอความร่วมมือไปยังกองบังคับการตํารวจรถไฟ เพื่อเพิ่มความเข้มงวดในการตรวจตราอีกทางหนึ่งด้วย
ขณะเดียวกัน รฟท. ได้จัดมาตรการเฝ้าระวังและป้องกันการแพร่ระบาดของโรคติดเชื้อไวรัส COVID-19 ตามนโยบายของกระทรวงคมนาคม กรมการขนส่งทางรางอย่างเคร่งครัด โดยกําหนดจุดคัดกรองวัดไข้ผู้โดยสารก่อนเข้าในพื้นที่ การตั้งจุดให้บริการแอลกอฮอล์ล้างมือ การให้สวมหน้ากาก เว้นระยะห่าง Social Distancing ให้มีจุดยืน/นั่ง ที่ชัดเจนทั้งภายในสถานีและบนขบวนรถ โดยให้เว้นที่นั่งในลักษณะที่เว้นที่เพื่อไม่ให้ผู้โดยสารนั่งติดกัน ยกเว้นผู้โดยสารที่เดินทางมาด้วยกัน พร้อมกับให้สแกนแอปพลิเคชัน ไทยชนะ ก่อนและหลังใช้บริการ แต่หากผู้โดยสารไม่สามารถใช้แอพพลิเคชันไทยชนะผ่านการสแกนโทรศัพท์ได้ก็จะต้องกรอกข้อมูลการเดินทางตามแบบฟอร์มที่จัดไว้ให้แทน โดยผู้โดยสารสามารถสอบถามข้อมูลเพิ่มเติม รวมทั้งกําหนดเวลาต่าง ๆ ของขบวนรถที่ให้บริการในช่วงเทศกาลสงกรานต์ ได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเฟซบุ๊ก แฟนเพจ ทีมพีอาร์การรถไฟแห่งประเทศไทย
รัฐบาลไทย-ข่าวทำเนียบรัฐบาล-การประชุมคณะกรรมการบริษัท อ้อยและน้ำตาลไทย จำกัด  ครั้งที่ 3/2564
วันพฤหัสบดีที่ 1 เมษายน 2564
การประชุมคณะกรรมการบริษัท อ้อยและน้ําตาลไทย จํากัด ครั้งที่ 3/2564
กระทรวงเกษตรฯ เข้าร่วมการประชุมคณะกรรมการบริษัท อ้อยและน้ําตาลไทย จํากัด
วันพุธที่31มีนาคม2564นายอําพันธุ์เวฬุตันติรองปลัดกระทรวงเกษตรและสหกรณ์เข้าร่วมการประชุมคณะกรรมการบริษัทอ้อยและน้ําตาลไทยจํากัดครั้งที่3/2564ในฐานะกรรมการ(ผู้แทนกระทรวงเกษตรและสหกรณ์)โดยมีนายกอบชัยสังสิทธิสวัสดิ์ปลัดกระทรวงอุตสาหกรรมเป็นประธานณห้องประชุมชั้น2อาคารสํานักงานปลัดกระทรวงอุตสาหกรรมกระทรวงอุตสาหกรรม
ทั้งนี้ที่ประชุมได้หารือและพิจารณาเห็นชอบในประเด็นต่างๆที่สําคัญคือ
1)เห็นชอบงบการเงินประจําปี 2563สิ้นสุดณวันที่31ธันวาคม2563
2)เห็นชอบการแต่งตั้งผู้สอบบัญชีและกําหนดค่าตอบแทนประจําปี2564
3)การจ่ายเงินประจําปี2563
4)การให้สัตยาบันการขายน้ําตาลทรายดิบเพื่อการส่งออกตามโควตาสหรัฐอเมริกาประจําปี2564
5)การอนุมัติงบประมาณในการแก้ต่างกรณีเวียดนามประกาศเปิดการไต่สวนตอบโต้การทุ่มตลาดและการอุดหนุน(AD/CVD)และอนุมัติให้อนท.ทดรองจ่ายค่าใช้จ่ายในการดําเนินการดังกล่าวไปก่อน
รัฐบาลไทย-ข่าวทำเนียบรัฐบาล-โฆษกรัฐบาลยืนยัน คงอัตราภาษีมูลค่าเพิ่ม (VAT) ที่ 7% รัฐบาลยังไม่คิดปรับเพิ่ม
วันพฤหัสบดีที่ 1 เมษายน 2564
โฆษกรัฐบาลยืนยัน คงอัตราภาษีมูลค่าเพิ่ม (VAT) ที่ 7% รัฐบาลยังไม่คิดปรับเพิ่ม
โฆษกรัฐบาลยืนยัน คงอัตราภาษีมูลค่าเพิ่ม (VAT) ที่ 7% รัฐบาลยังไม่คิดปรับเพิ่ม
วันที่ 1 เม.ย.64 นายอนุชา บูรพชัยศรี โฆษกประจําสํานักนายกรัฐมนตรี ยืนยันรัฐบาลยังไม่มีแนวคิดในการปรับภาษีมูลค่าเพิ่ม พร้อมคงเป้าหมายการเติบโตทางเศรษฐกิจ GDP ปีนี้ที่ร้อยละ 4
โฆษกประจําสํานักนายกรัฐมนตรี ยังกล่าวว่า ประเทศไทย ได้กําหนดอัตราภาษีมูลค่าเพิ่ม ไว้ที่ร้อยละ 10 ตามประมวลรัษฎากร ตั้งแต่มีการเปลี่ยนแปลงจากระบบภาษีการค้ามาเป็นระบบภาษีมูลค่าเพิ่มเมื่อปี 2535 แต่ได้มีการบรรเทาลดอัตราภาษีมูลค่าเพิ่ม ซึ่งที่ผ่านมาคณะรัฐมนตรีจะออกพระราชกฤษฎีกาลดภาษีมูลค่าเพิ่มเหลือร้อยละ 7 เป็นระยะ ๆ จะมีเพียงก็แต่เพียงในช่วงวิกฤตต้มยํากุ้งปี 2540 เท่านั้นที่มีการขึ้นอัตราภาษีมูลค่าเพิ่มเป็นร้อยละ 10
ทั้งนี้ คณะรัฐมนตรีมีมติเมื่อวันที่ 25 สิงหาคม 2563 ให้คงการจัดเก็บภาษีมูลค่าเพิ่มในอัตราร้อยละ 7 สําหรับการขายสินค้า การให้บริการ หรือการนําเข้าทุกกรณีที่เข้าลักษณะต้องเสียภาษีมูลค่าเพิ่ม สําหรับรายการที่เกิดขึ้นตั้งแต่วันที่ 1 ตุลาคม 2563 ถึง 30 กันยายน 2564 เพื่อช่วยลดภาระค่าครองชีพให้แก่ประชาชน ซึ่งอัตราส่วน 1 ใน 9 ของภาษีมูลค่าเพิ่มนั้นจะถูกโอนให้แก่องค์กรปกครองส่วนท้องถิ่นตามกฎหมาย
ทั้งนี้ โฆษกประจําสํานักนายกรัฐมนตรียังได้ให้ข้อมูลเพิ่มเติมว่า ในแต่ละประเทศมีอัตราภาษีมูลค่าเพิ่มที่แตกต่างกันไป อาทิ อินโดนีเซีย เวียดนาม และญี่ปุ่นจัดเก็บภาษีมูลค่าเพิ่มที่อัตราร้อยละ 10 สิงคโปร์จัดเก็บที่ร้อยละ 7 มาเลเซียจัดเก็บที่ร้อยละ 6 ซึ่งไทยมีการจัดเก็บภาษีมูลค่าเพิ่มที่ร้อยละ 7 เพื่อให้สอดคล้องกับสภาวการณ์ด้านเศรษฐกิจ ไม่เป็นภาระแก่ประชาชนเกินจําเป็น และช่วยกระตุ้นการเติบโตทางเศรษฐกิจอีกทางหนึ่งด้วย
รัฐบาลไทย-ข่าวทำเนียบรัฐบาล-บอร์ด บสย. แต่งตั้ง “วสุกานต์ วิศาลสวัสดิ์” รักษาการผู้จัดการทั่วไป
วันพฤหัสบดีที่ 1 เมษายน 2564
บอร์ด บสย. แต่งตั้ง “วสุกานต์ วิศาลสวัสดิ์” รักษาการผู้จัดการทั่วไป
คณะกรรมการ บสย. ประชุมครั้งที่ 4/2564 เมื่อวันที่ 8 มี.ค.2564 และ ธปท. เห็นชอบแต่งตั้ง นางวสุกานต์ วิศาลสวัสดิ์ รอง ผจก.ทั่วไปอาวุโส สายการเงิน ดํารงตําแหน่ง รักษาการผู้จัดการทั่วไป บสย. มีผลตั้งแต่วันที่ 1 เม.ย.2564 เป็นต้นไป
รายงานจากบรรษัทประกันสินเชื่ออุตสาหกรรมขนาดย่อม (บสย.) แจ้งว่า คณะกรรมการบรรษัทประกันสินเชื่ออุตสาหกรรมขนาดย่อม (บสย.)ในการประชุมครั้งที่ 4/2564 เมื่อวันที่ 8 มีนาคม 2564 และธนาคารแห่งประเทศไทย เห็นชอบแต่งตั้ง นางวสุกานต์ วิศาลสวัสดิ์ รองผู้จัดการทั่วไปอาวุโส สายการเงิน ดํารงตําแหน่ง รักษาการผู้จัดการทั่วไป บรรษัทประกันสินเชื่ออุตสาหกรรมขนาดย่อม มีผลตั้งแต่วันที่ 1 เมษายน 2564 เป็นต้นไป
ประวัติ   นางวสุกานต์ วิศาลสวัสดิ์ อายุ 59 ปี
ตําแหน่งปัจจุบัน รักษาการผู้จัดการทั่วไป และ รองผู้จัดการทั่วไปอาวุโส สายงานการเงิน
การศึกษา  พัฒนบริหารศาสตร์มหาบัณฑิต การวิเคราะห์และประเมินโครงการ สถาบันบัณฑิตพัฒนบริหารศาสตร์
เศรษฐศาสตรบัณฑิต สาขาการเงินและการธนาคาร มหาวิทยาลัยธรรมศาสตร์
ประสบการณ์ทํางาน
1 เม.ย. 2564  รักษาการผู้จัดการทั่วไป บสย.
ธ.ค.2563 – มี.ค.2564 รองผู้จัดการทั่วไปอาวุโส สายงานการเงิน บสย.
มี.ค. - พ.ย.2564 รองผู้จัดการทั่วไป สายงานการเงิน บสย.
พ.ศ.2559 – 2563 กรรมการและผู้จัดการ บรรษัทตลาดรองสินเชื่อที่อยู่อาศัย
พ.ศ.2557 – 2558 ประธานเจ้าหน้าที่บริหารสายงานการเงิน และประธานเจ้าหน้าที่บริหาร บริษัท เอสเอฟ คอร์ปอเรชั่น จํากัด (มหาชน)
พ.ศ.2554 - 2557  รองกรรมการผู้อํานวยการใหญ่ สายการเงินและการบัญชี บริษัท การบินไทย จํากัด (มหาชน)
พ.ศ.2552 – 2554 ผู้อํานวยการใหญ่ สายการเงิน และผู้อํานวยการใหญ่ ฝ่ายพัฒนาธุรกิจ บริษัท การบินไทย จํากัด (มหาชน)
พ.ศ.2548 – 2552 ผู้อํานวยการฝ่ายเงินทุน สายการเงินและการบัญชี บริษัท การบินไทย จํากัด (มหาชน)
พ.ศ.2558 – 2559 กรรมการอิสระ และประธานกรรมการตรวจสอบ บริษัท ซิลิค คอร์ป จํากัด (มหาชน)
พ.ศ.2558 – 2559 กรรมการอิสระ กรรมการควบคุมภายในและปฏิบติตามกฎหมาย
กรรมการลงทุน และประธานกรรมการบริหารจัดการความเสี่ยง
บริษัท กรุงไทย แอกซ่า ประกันชีวิตจํากัด (มหาชน)